Trattate de Versailles (1919)

'U **Trattate de Versailles**, ditte pure **Patte de Versailles**, jè une de le trattate de pace ca ha fatte spiccià 'na vote pe' totte 'a prime uerre mondiale. Fu stipulate jndr'à ll'ambite d'a Conferenze de Pace de Parigge d'u 1919-1920 e firmate da 44 State 'u 28 sciùgne 1919 a Versailles, jndr'à Frange, jndr'à Gallerie de le Specchie d'u Palazze de Versailles. Jè scucchiáte jndre 16 vanne e comboste da 440 artichele.

'U Trattate de Versailles ha sangite 'a nascite d'a Socieate de le Naziune, une de le Quattordece Punde d'u Presidende de le State Aunìte Thomas Woodrow Wilson. 'A Societate de le Naziune ère 'na organizzazione 'nderguvernative cu l'obbiettive de condrollà le conflitte 'mbrà le naziune prime ca se arrevasse ad 'a uerre. 'U soje statute, 'a Convenzione d'a Societate de le Naziune, tenève le prime 26 artichele d'u Trattate de Versailles.

'Mbrà le disposizioni previste da 'u Trattate de Versailles c'ère 'a perdite de le colonie e de quacche territorie da parte d'a Germanie. 'A liste de ex-provinge tedesche ca cangiarene appartenenze combrende:
* l'Alsazie-Lorene, lassate ad 'a Frange; 
* ô Schleswig settendrionale, fine a Tondern jndr'ô Schleswig-Holstein, ad 'a Danemarche (nnande a 'nu plebiscite); 
* 'na granna vanne d'a Posnanie e d'a Prussie occidentale e 'na vanne d'a Slesie ad 'a Pulonie;
* 'a cetate de Danzica cu 'u delte d'a Vistola sus 'u Mar Baltiche, ha state fatte devendà Cetate franghe de Danzica, d'abbasce a ll'autoritate d'a Societate de le Naziune e d'a Pulonie. 

L'artichele 156 d'u trattate spuèste ad 'u Giappone le congessiune tedesche jndr'ô Shandong, jndr'à Cine, 'nvece ca 'u retorne de ll'autoritate sovrane ad 'a Cine. Le cenise, 'ngazzàte da quèste disposiziune, honne accumenzate a fàce demostraziune e honne ccrèjete 'u movimènde culturale canosciute cumme *[[movimènde d'u quàtte másce]]*.

'U trattate de Versailles oltre ccu abbolisce 'a coscrizione pe' 'a Germanie, ha stabbelite pure gruèsse limitaziune a lle forze armate tedesche, ca non g'avèvene dda superà le 100.000 aunitate.

'U trattate stabbelì 'na commissiune ca avève dda determinà le dimenziune satte-satte de le reparaziune ca avèvene ddà essere pajète d'a Germanie. Jndr'ô 1921, quèste cifre ha state ufficialmènde stabbelite jndre 33 migliarde de dollare. Le prubblème economeche ca quiste pajamènde combortarene sonde assaje spesse citate cumme 'a prengepale cause d'a fine d'a Repubbleche de Weimar e d'a ascese de Adolf Hitler, ca senze ca se potesse evità ha fatte accumenzare 'a seconne uerre mondiale.

Le State Aunìte non ge ratificarene maje 'u trattate. Le eleziune d'u 1918 avevène viste 'a vittorie d'u Partite Repubblecane, ca ha pigghiate 'u condrolle d'u Senate e ha bluccate dò vote 'a ratifeche ('a seconne vote 'u 19 marze 1920), quacchedune favorivane l'isolazionisme ed èrene condrarie ad 'a Societate de le Naziune, otre lamendavane 'u totale gruèsse assaje de le reparaziune. Cumme resultate, le State Aunìte non ge se aunirene maje ad 'a Societate de le Naziune e cchiù nnande negoziarene 'na pace scucchiáte cu 'a Germanie: 'u trattate de Berline d'u 1921, ca ha cunfermate 'u pajamènde de le reparaziune e otre disposiziune d'u Trattate de Versailles me luàte n'mode esplicite totte le artichele correlate ad 'a Societate del le Naziune.

## Note


## Bibbliografije

* 
* H. Foley, W. Wilson. *Woodrow Wilson's Case for the League of Nations*. Princeton University Press, Princeton, 1923.
* W. Stanley Macbean Knight. *The History of the Great European War - Its Causes and Effects*. Caxton Publishing Co., London, 1914-1919, Volumi I - X.
* Margaret Macmillan. *Paris 1919*. Random House, New York, 2003.

## 'Ndruche pure
* Chiane Dawes
* Chiane Young
* Crise finanziarie
* Silvio Benigno Crespi

## Otre pruggette

## Collegaminde fore a Uicchipèdie
*  'U teste comblete d'u trattate de Versailles